Suki Low Sook Yee

Suki Low Sook Yee (; lahir 26 Disember 1990) atau lebih dikenali sebagai Suki Low atau Suki, ialah juara pertandingan One in a Million musim pertama yang merupakan pertandingan realiti menyanyi pertama di Malaysia yang menawarkan hadiah sejuta ringgit kepada juaranya.

Pada pertandingan akhir pada 22 September 2006, beliau meraih 39% daripada undian penonton dengan persembahan lagu Berdiri dan Everything, lalu mengalahkan Alif Satar dan Faizal Tahir yang masing-masing meraih 27% dan 34% undian.

Latar belakang
Beliau seorang yang berketurunan Cina dan berasal dari Seremban, ibu Negeri Sembilan Darul Khusus. Beliau berusia 16 tahun ketika kemenangan beliau.

Bekas sekolah menengah beliau ialah SMK Methodist (ACS), Seremban (Tingkatan 1 hingga 3) dan SMK King George V, Seremban (Tingkatan 4 dan 5).

Pada 12 Disember 2012, Beliau telah melangsungkan perkahwinan dengan ahli perniagaan Jeremy Chong dan telah dikurniakan tiga cahaya mata di mana anak sulungnya, Chong Ethan dilahirkan pada 1 Disember 2014.

Kerjaya

One in a Million
Suki dijadikan calon paling berkemungkinan untuk menang, berkedudukan lebih tinggi berbanding penyanyi profesional Dayang Nurfaizah setelah melalui ujian saringan awal. Beliau tersingkir ketika pusingan penyingkiran pertama namun dikembalikan oleh undian penonton ketika pusingan Second Chance. 

Sepanjang pertandingan, Suki menyanyikan:
 Konsert Lagu & Penyanyi asal Keputusan Top 20 "Mobile" nyanyian Avril Lavigne  Tersingkir Second Chance  "I'm With You" nyanyian Avril Lavigne  Terpilih Top 12 "Underneath Your Clothes" nyanyian Shakira  Selamat Top 10 "You Oughtta Know" nyanyian Alanis Morissette  Selamat Top 9 "Behind These Hazel Eyes" nyanyian Kelly Clarkson  Selamat Top 8 "Pasangan Yang Tepat" nyanyian Marshanda  Selamat Top 7 "Inside Your Heaven" nyanyian Carrie Underwood  SelamatTop 6 "When It's Fall Apart" nyanyian The VeronicasSelamat "Pudar" nyanyian Rossa Top 5 "Kaulah Segalanya" nyanyian Ruth Sahanaya Selamat "Cepat-Cepat" nyanyian Jaclyn Victor Top 4 "Mimpi Pun Sama" nyanyian Siti Sarah Selamat "Permata Permotong Permata" nyanyian Ella  (duet bersama Ella) Top 3 "Losing Grip" nyanyian Avril Lavigne Selamat "Seindah Biasa" nyanyian Siti Nurhaliza Grand Finale  "Berdiri" nyanyian Suki  (Ciptaan: Audi Mok) Juara  "Everything" nyanyian M2M

Finally | Akhirnya
Pada 19 Jun 2008, Suki Low melancarkan album sulungnya bertajuk Finally | Akhirnya. 

Album ini memuatkan 11 lagu berbahasa Malaysia dan Inggeris, dan dipasarkan dalam bentuk CD, dan muat turun berbayar.
Antaranya termasuk lagu Berdiri, Don't, dan Ku Teruskan (versi bahasa Malaysia bagi lagu Cina Against the Light () nyanyian asal Stefanie Sun.)

Camp Rock
Sempena pelancaran filem televisyen Camp Rock di Disney Channel Asia pada tahun 2008, Suki terpilih oleh Universal Records dan Disney untuk menyanyikan versi Bahasa Malaysia untuk lagu This is Me yang terdapat dalam filem tersebut, berjudul Siapa Aku. Versi ini diterbit oleh Kieran Kuek dan liriknya dikarang oleh Nur Fatima.

Project NS
Setelah pernah menangguh pada tahun 2007 untuk memberi perhatian kepada pembikinan albumnya, Suki akhirnya menyertai Program Latihan Khidmat Negara pada tahun 2009. Beliau menyertai kem yang sama dengan rakan seperjuangannya di OIAM, iaitu pemenang tempat ketiga Alif Satar, dan pelakon Diana Danielle di Kem PLKN Princess Haliza di Sepang. Pengalaman ketiga-tiga mereka ketika menjalani kewajipan PLKN dirakam dalam rancangan realiti Project NS yang juga disiarkan di 8TV.

Gegar Vaganza 2021

Suki terpilih menyertai Gegar Vaganza (2021) anjuran Astro. Pada show pengenalan peserta dan minggu pertama, Suki membawakan single beliau yang pernah hit 10 tahun lalu iaitu lagu Terlalu Mencintaimu. 

Persembahan dan keputusan Gegar Vaganza (musim 8) Konsert Tema Lagu Penyanyi asal Keputusan Minggu 1 Laguku Sendiri Terlalu Mencintaimu Suki LowKe-6 Minggu 2 Masih Aku Terasa Kisah Cinta Kita Hafiz SuipKe-4 Minggu 3 Segalanya Ku Terima Badarsila Dato Sri' Siti NurhalizaKe-4 Minggu 4  Berdiri Bulu Romaku Jampi Hael HusainiKe-3 Minggu 5 Dulu Lain Sekarang Lain Dancing Queen AbbaKe-4 Minggu 6 Langkah Seiringan Tiga Malam Tanpa Bintang (Duet Bersama Khai Bahar) FiqTempat Pertama Minggu 7 Kelentang Kelentong Mara Bahaya Pop ShuvitKe-3 Minggu 8 (Suku Akhir) Kupetik Bintang-Bintang You Are My Everything GummyTempat Pertama Minggu 9 (Separuh Akhir) Lagu Untukmu Khayalan Black Dog BoneKe-6 Tanpa Kekasihku Agnes Monica Minggu 10 (Akhir) Akhirnya Kini Pasti Titanium David Guetta ft. SiaTEMPAT KETIGA Jera (Duet bersama Shila Amzah) Agnes Monica Gangnam Style (battle Nikki Palikat) PSY

 All Stars Gegar Vaganza 2023 

Suki terpilih menyertai All Stars Gegar Vaganza (2023) melalui Hot Seat All Stars Gegar Vaganza anjuran Astro. Pada show pengenalan peserta dan minggu pertama, Suki membawakan single Ayu Damit iaitu lagu Hanya Di Mercu. 

Persembahan dan keputusan All Stars Gegar Vaganza (musim 10) Konsert Tema Lagu Penyanyi asal Keputusan Minggu 1 Kembali Menyengat Hanya Di Mercu Ayu DamitKe-12 Minggu 2 Ikut Tekak Sendiri Tak Ingin Usai Keisya LevronkaKe-15 (Tersingkir)

Diskografi
Album studio
 Finally / Akhirnya (2008)

Single
 Tahun Judul Album 2006 Berdiri Finally / Akhirnya  2008 Usah  (feat Daly) 2011 Siapa Aku Ost. Disney Camp Rock (versi Melayu)  Terlalu Mencintaimu Ost. Drama Naziha  2012 Untuk Kamu Ost. Drama Seindah Sabarmu  2022 Nelangsa Ost. Filem The Assistant 2024 Terlerai Ost. Drama Salju Rindu di Bumi Auckland 

Filemografi

Telefilem
 Tahun Tajuk Watak Saluran TV Catatan 2022 Bintang GV Dikejar Zombie Suki Astro Citra

Anugerah dan pencapaian
One in a Million
 Juara OIAM musim pertama (2006)

Anugerah Industri Muzik ke-15
 Artis Harapan (2008)

 Gegar Vaganza S8 

 Tempat Ketiga 

Lihat juga
Gegar Vaganza
One in a Million
SMK King George V

Rujukan

Pautan luar
Segalanya mengenai Suki (dari laman rasmi One in a Million)

Kategori:Orang Malaysia berketurunan Cina
Kategori:Orang dari Negeri Sembilan
Kategori:Penyanyi wanita Malaysia
Kategori:Peserta One in a Million
Kategori:Orang dari Negeri Sembilan
Kategori:Orang hidup
Kategori:Kelahiran 1989
Kategori:Peserta Gegar Vaganza